
             Nr.23/23/2005
BIROUL PERMANENT

AL

CAMEREI DEPUTAŢILOR



Vă înaintăm, alăturat, Raportul asupra proiectului de Lege privind aprobarea Ordonanţei Guvernului nr.19/2005 pentru modificarea art.4 din Legea nr.608/2001 privind evaluarea conformităţii produselor, transmis cu adresa nr.P.L.-x 52 din 21 februarie 2005, înregistrată la comisie sub nr.23/23 din 22 februarie 2005.



Potrivit prevederilor art.75 din Constituţia României, republicată, şi ale art.86 alin.(3) pct.1 din Regulamentul Camerei Deputaţilor, republicat, Camera Deputaţilor este Cameră decizională.



În raport de obiectul şi conţinutul său, proiectul de lege face parte din categoria legilor ordinare.
PREŞEDINTE,

Dan Ioan Popescu

                                           Nr.23/23/2005

RAPORT

asupra proiectului de Lege privind aprobarea Ordonanţei Guvernului nr.19/2005 pentru modificarea art.4 din Legea nr.608/2001 privind evaluarea conformităţii produselor


În conformitate cu prevederile art.89 din Regulamentul Camerei Deputaţilor, republicat, Comisia pentru industrii şi servicii a fost sesizată, spre dezbatere în fond, cu proiectul de Lege privind aprobarea Ordonanţei Guvernului nr.19/2005 pentru modificarea art.4 din Legea nr.608/2001 privind evaluarea conformităţii produselor, transmis cu adresa nr.P.L.-x 52 din 21 februarie 2005, înregistrată la comisie sub nr.23/23 din 22 februarie 2005.



Potrivit prevederilor art.75 din Constituţia României, republicată, şi ale art.86 alin.(3) pct.1 din Regulamentul Camerei Deputaţilor, republicat, Camera Deputaţilor este Cameră decizională.



Senatul a adoptat proiectul de lege în şedinţa din 17 februarie 2005, cu respectarea prevederilor art.76 alin.(2) din Constituţie României, republicată.



Consiliul Legislativ a avizat favorabil proiectul de lege cu avizul nr.53/27.01.2005.



Proiectul de ordonanţă are ca obiect de reglementare modificarea Legii nr.608/2001 privind evaluarea conformităţii produselor, cu modificările şi completările ulterioare.



Legea nr.608/2001 a mai fost modificată şi, totodată, completată în baza observaţiilor şi propunerilor experţilor comunitari, prin Ordonanţa Guvernului nr.62/2004. Ulterior, prin Legea nr.406/2004 privind aprobarea Ordonanţei Guvernului nr.62/2004 pentru modificarea şi completarea Legii nr.608/2001 privind evaluarea conformităţii produselor, a fost modificată definiţia noţiunii „certificat de examinare de tip” (art.4 alin.(1) lit.e1), prin eliminarea din cuprinsul acesteia a sintagmei finale „respectă cerinţele reglementării tehnice”.



Eliminarea sintagmei „respectă cerinţele reglementării tehnice” din cuprinsul definiţiei menţionate, modifică pe fond înţelesul acesteia, stabilind, în mod eronat, că acest document se emite, de către un organism notificat, pentru orice produs care a fost supus evaluării conformităţii, indiferent dacă produsul se dovedeşte, sau nu, a fi conform cu cerinţele reglementării tehnice aplicabile.



Ordonanţa nr.19/2005, supusă aprobării, a fost promovată pentru a corija această definiţie a „certificatului de examinare de tip”.



Potrivit prevederilor art.60 din Regulamentul Camerei Deputaţilor, comisia a dezbătut proiectul de lege în şedinţa din 2 martie 2005.



La dezbateri au participat invitaţi din partea Ministerului Economiei şi Comerţului: domnul secretar de stat Attila Demeter, doamna Cristiana Ion – director şi din partea Ministerului Integrării Europene: domnul secretar de stat Adrian Ciocănea, doamna Emilia Gane – consilier de integrare.



În urma dezbaterilor, membrii comisiei au hotărât, în unanimitate, să supună plenului Camerei Deputaţilor, spre dezbatere şi adoptare proiectul de Lege privind aprobarea Ordonanţei Guvernului nr.19/2005 pentru modificarea art.4 din Legea nr.608/2001 privind evaluarea conformităţii produselor, în forma adoptată de Senat.


La lucrările comisiei au participat toţi cei 23 de deputaţi membri ai comisiei.



În raport de obiectul şi conţinutul său, proiectul de lege face parte din categoria legilor ordinare.
                        PREŞEDINTE,                                     SECRETAR,

                     Dan Ioan Popescu                                   Aurelia Vasile

Consilier,

Silvia Vlăsceanu

